শাহজালাল শাহেদ, চকরিয়া,বিডিনিউজ রিভিউজঃ চকরিয়া উপজেলার বদরখালী থেকে ফজল কাদের (৪৪) নামের এক ব্যক্তিকে আগ্নেয়াস্ত্র ও গোলাবারুদসহ গ্রেফতার করেছে র‌্যাব। অভিযানকালে র‌্যাব সন্ধান পেয়েছে একটি গোপন আস্তানারও। বৃহস্পতিবার ২৯সেপ্টেম্বর ভোররাতে বদরখালীর শাহরিয়াপাড়া এলাকা থেকে তাকে গ্রেফতার করা হয়। এসময় তার কাছ থেকে ১১টি আগ্নেয়াস্ত্র ও ২১রাউন্ড তাজা কার্তুজ উদ্ধার করেছে বলে জানায় র‌্যাব।